text: [{"text_idx": "#000006", "text": "\u201cGalaanota lamaan kan wal qunnaman godhee gad lakkise. Jidduu isaanii dahootu jira; walitti hin makaman\u201d"}, {"text_idx": "#000007", "text": "Nama xiinxallee ilaaleef aayaan kun dhaamsa ajaa\u2019ibaa qaba. Woggoota muraasa dura, Dubbii tana Namni uggee dubbatu hin jiru. Waan kana beekuun beekumsa guddaa barbaada. Namni galaanaa fi garba irra deeme, danbaliin achirra jiru maal akka fakkaatu ni beeka. Danbalii humna jabaa qabu san keessatti bishaan sunniin walitti hin makaman jedhanii murteessuun ni ulfaata. Garuu Rabbiin keenya, kan waan hunda uume, waan uume waan beekuuf, dhugaa bishaan san keessa jiru nutti hime. Dubbiin tun ammoo Qur\u2019aana keessatti waggaa 1400 dura ibsamuun isii daran ajaa\u2019iba nama jechisiisa. Sababni isaa bara sanitti teeknolojiin ammayyaa waan kana ittiin qoratanii adda baafatuu danda\u2019aniin hin jiru. Yeroo Sanitti Rabbiin keenya, Ergamaa Kabajamaa fi jaalatamaa irratti aayaa tannin buuse. Nutis haga ammaa qara\u2019utti jirra. Garuu qorannoon bira gahuudhaaf murannoo dhabne. Mee waan warri lixaa qoratee bira gahe, cuunfinee haa ilaallu. Lammii Faransaa kan ta\u2019e Jaakuu Kostoo Qorataa bishaaniiti. Dhimma kanarraa qoratee waan arge akkanatti dubbata;"}, {"text_idx": "#000008", "text": "\u2018qaamman bishaanii walitti dhangala\u2019an lama walitti hin makaman dubbii jettu dhageenyaan qorachuu jalqabne. Qaamman bishaanii garagaraa eega qoranneen booda, galaana Meeditraaniyaanii, albuudni isa keessa jiru kan addaa ta\u2019uu hubanne. Hammi sooqiddaa isa keessa jirus murtaawaa ta\u2019uu beekne. Akkasumas jireenya lubbu qabeeyyiitiif mijaawaadha. Itti aansuun yeroo bishaan garba Atlaantik qorannu garuu waan addaa argine. Hammi sooqiddaa fi rukkunni (density) isaa kan Meeditraaniyaanii irraa garaagarummaa qaba."}, {"text_idx": "#000009", "text": "Bishaan kunniin lamaan bakka Jibrilaataraal jedhamutti wal tuqanis walitti makamuu dhabuun isaanii ajaa\u2019iba nutti ta\u2019e. bakka wal tuqan kanatti hammi sooqiddaa fi rukkinni isaanii walitti dhihaatus, Abadan wal tuquu dhabuun isaanii ajaa\u2019iba guddaadha. Haalli kun qaamman bishaanii biraa irrattis mul\u2019atee jira. Argama bara 1962tti qorataa biyya Jarmaniitiin argameen, galaanni diimaa fi Bishaan Eedan bakka baabalMandabitti waltuqanis, walitti akka hin makamne, beekuun danda\u2019amee jira. Bishaan kunniin lamaan amala garaagaraa qabaachuu isaaniitiin, wanti jidduu isaanii dhaabbatee isaan dhoorku ni jira\u2019 jedhe."}, {"text_idx": "#000010", "text": "Saayinsiin ammayyaa qorannoo garagaraa godhee, garaagarummaa bishaan lamaan jidduu jiru, meeshaa teeknolojii ammayyaatiin fayyadamee bira gahe. Rabbiin keenya garuu waggaa 1400 dura, qoma Nabi Muhammad irratti (SAW)"}, {"text_idx": "#000011", "text": "\u201cGalaanota lamaan kan wal qunnaman godhee gad lakkise. Jidduu isaanii dahootu jira; walitti hin makaman\u201d\u009dJedhee buuse."}]